ны́нѣ, влд̑ко прест҃ы́й, смире́ннѡ мо́лимъ тя̀, при́зри млс̑тивнѡ на прилѣ́жное моле́ніе на́съ недосто́йныхъ рабѡ́въ твои́хъ, и кампа́нъ се́й, къ слу́жбѣ цр҃кве твоея̀ ст҃ы́я, въ сла́ву же великолѣ́пагѡ и всест҃а́гѡ и́мене твоегѡ̀ соѡруже́нный, нбс̑нымъ ст҃ы́мъ твои́мъ бл҃гослове́ніемъ и бл҃года́тію всеѡсщ҃а́ющагѡ твоегѡ̀ дх҃а бл҃гословѝ и ѡст҃ѝ, и вле́й во́нь си́лу бл҃года́ти твоея̀:я́кѡ да услы́шавше вѣ́рніи рабѝ твоѝ гла́съ зву́ка єгѡ̀, въ бл҃гоче́стіи и вѣ́рѣ укрѣпя́тся, и му́жественнѡ всѣ̂мъ діа̂вольскимъ навѣ́тѡмъ сопротивоста́нутъ, и мл҃твами и всегда́шнимъ славосло́віемъ тебѐ и́стиннагѡ бг҃а сія̂ побѣдя́тъ, къ цр҃кви же на мл҃тву и славосло́віе ст҃а́гѡ и́мене твоегѡ̀, во днѝ и въ нощѝ спѣ́шнѡ, я́кѡ ведо́ми да веду́тся:да утоля́тся же и утиша́тся, и преста́нутъ и напа́дающыя бу̂ри вѣ́трєнныя, гра́ды же и ви́хри и гро́мы стра́шніи и мѡ́лнія, и ѕлорастворе́нніи и вре́дніи возду́хи гла́сомъ єгѡ̀